**INFOTURBE NÕUSTAMISE TEENUSLEPING**

(hiliseima digitaalallkirja kuupäev)

Käesoleva infoturbe nõustamise teenuslepingu (edaspidi: **Leping**) on kooskõlas riigihangete seaduse §-s 3 sätestatud üldpõhimõtetega ja RMK juhatuse 01.06.2021 otsusega nr 1-32/51 kinnitatud RMK hankekorra punktiga 4.2.1 sõlminud

**(1) Riigimetsa Majandamise Keskus (RMK),** edaspidi Tellija, keda esindab juhatuse 17.02.2021 otsusega nr 1-32/10 kinnitatud „RMK infotehnoloogia osakonna põhimääruse“ alusel osakonna juhataja Jaanus Suvi,

**(2) SecTeam OÜ**, registrikoodiga 12434689, aadressiga Vabaduse pst 174b, 10917 Tallinn, Eesti, mida esindab juhatuse liige Rünno Reinu (edaspidi: **Teostaja**),

edaspidi viidatud ka kui Pool või ühiselt kui Pooled, alljärgnevas:

# Lepingu objekt

## Lepinguga kohustub Teostaja osutama Tellijale infoturbe haldamise nõustamisteenust (edaspidi: **Teenus**) järgmistel tingimustel:

### Teostaja nõustab Tellijat infoturbe haldamise valdkonnas, kus teenuse osutamise vormiks võib olla muu hulgas dokumentatsiooni läbivaatamine, koostamine ja muutmine, turvameetmete valideerimine, koosolekutel osalemine ja ettevalmistamine, koolituste läbiviimine, konsulteerimine e-posti, telefoni, videokonverentsi vms digikanali vahendusel;

### Infoturbe haldusraamistik on standard ISO/IEC 27001;

### Teostaja peab töötundide üle jooksvat ajaarvestust ja kohustub teavitama Tellijat, kui ühes kalendrikuus on Teenuse täitmiseks kulunud 15 tundi. Nimetatud mahu täitumisel ei või Teostaja jätkata Tellimuse täitmist enne Tellija kirjalikku taasesitamist võimaldavas vormis antud nõusolekut;

## Teostaja kohustub osutama Teenust vastavalt Tellijaga jooksvalt kokkulepitud käsitlusalale ja mahus ja Tellija kohustub maksma Teostajale Lepingus sätestatud tasu.

## Oma tegevuses juhindub Teostaja kehtivatest õigusaktidest, Lepingust, Lepingu lisadest ja Hinnapakkumusest (20240905\_SecTeam\_Nõustamisteenuse\_pakkumus.pdf).

# Tellija õigused ja kohustused

## Tellija kohustub:

### andma juurdepääsu Teostajale Teenuse osutamiseks vajalikule informatsioonile, keskkonnale ja dokumentatsioonile ärakirjadena või elektroonselt;

### teavitama Teostajat nii Lepingu sõlmimisel kui ka Lepingu täitmise käigus asjaoludest, mis mõjutavad või võivad mõjutada Teenuste osutamist Teostaja poolt;

### andma Teostajale kirjalikku taasesitamist võimaldavas vormis juhiseid Teenuste osutamiseks, kui Teostaja neid pärib;

### juhul, kui Pooled on selles eraldi kirjalikult kokku leppinud, hüvitama Teostajale Teenuste osutamisega seotud vajalikud kulud.

## Tellijal on õigus:

### saada mõistliku aja jooksul Teostajalt informatsiooni Teenuse osutamise käigu kohta vastavalt Tellija poolt esitatud taotlusele;

### anda Teostajale vajadusel Lepingu täitmise käigus täiendavaid ja/või täpsustavaid juhiseid Teenuse osutamise kohta.

# Teostaja õigused ja kohustused

## Teostaja kohustub:

### osutama Tellijale Teenust isiklikult, oma töötajate ja/või alltöövõtjate kaudu;

### täitma Teenuse osutamisel Tellija kirjalikult edastatud infoturbe- ja andmekaitse nõudeid ja tagama, et seda täidaksid kõik Teenuse osutamisel osalevad Teostaja töötajad ja muud isikud, keda Teostaja Teenuse osutamisel kasutab vastavalt Lepingu punktile 3.1.(i);

### Teenuse osutamisel lähtuma eelkõige Tellija poolt edastatud informatsioonist või dokumentidest ning oma erialastest teadmistest;

### teavitama viivitamatult Tellijat asjaoludest, mis mõjutavad või võivad mõjutada oluliselt kokkulepitud Teenuse osutamist või sunnivad Teostajat saadud juhistest kõrvale kalduma või võivad ajendada Tellijat muutma Teenuse osutamiseks antud juhiseid;

### teavitama viivitamatult Tellijat asjaoludest, mis võivad põhjustada huvide konflikti Tellija ja Teostaja vahel, eelkõige juhul, kui Teostaja on käsundi täitmiseks tehtava tehingu teiseks pooleks või teise poole esindajaks;

### Lepingu lõppemisel Tellija nõudmisel viivitamatult tagastama Tellijale tema poolt Teostajale Teenuste osutamiseks üleantud ja Lepingu täitmise käigus loodud dokumendid;

### Mitte üle anda lepingu alusel saadud õigusi ja kohustusi kolmandale isikule (alltöövõtjale) ilma Tellija kirjaliku nõusolekuta.

## Teostajal on õigus:

### määrata kindlaks Teenuse osutamise kord ja viis, arvestades Tellija juhiseid;

### saada Teenuse osutamise eest Lepingus kokkulepitud tasu;

### kasutada käesolevat koostöösuhet (Tellija nimi, kontaktisiku andmed, Teenuse üldine kirjeldus, teostamise periood) referentsina teiste väliste hangete ja hinnapakkumuste raames Lepingu kehtivuse ajal kui ka 5 (viie) aasta jooksul peale Lepingu lõppemist.

# Teenuse vastuvõtmine

## Teenuse üleandmine ja vastuvõtmine toimub kirjalikult e-kirja teel, kus Teostaja annab üle Teenuse tulemi ning Tellija kinnitab tulemi vastuvõtmist.

## Tellijal on õigus keelduda Teenuse vastuvõtmisest, kui Teenus ei vasta Lepingus, Hinnapakkumuses või õigusaktis sätestatule. Sellisel juhul esitab Tellija vaegtöö detailse kirjelduse Teostajale kirjalikult ja jätab Teostajale võimaluse vaegtööde teostamiseks mõistliku aja jooksul.

# Teostaja tasu ja kulude kandmine

## Lepingu maksimaalne maksumus on 4500 eurot, millele lisandub käibemaks kehtivas määras.

## Teostaja teeb Tellijale möödunud kuu teostatud Teenuse sisu ja mahu ülevaate kättesaadavaks ajaarvestuse tabeli kaudu, mida peetakse ühistöö keskkonnas ja ajakohastatakse hilisemalt iga kuu 5. kuupäevaks.

## Kui Pooled ei ole kokku leppinud teisiti, tasub Teenuste nõuetekohase osutamise eest Tellija Teostajale, Teostaja poolt esitatud arve alusel 120 (sada kakskümmend) eurot töötunni kohta, millele lisandub käibemaks(edaspidi: **Tasu**).

5.3. Arve esitamise aluseks on poolte poolt allkirjastatud tööde akt.

## Tellija on kohustatud Teostajale Tasu maksma nõuetekohaselt osutatud Teenuse eest Teostaja poolt esitatava arve alusel 7 päeva jooksul arvates arve Tellijale edastamisest.

5.5. Teostaja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.

## Tasu hõlmab kõiki Teenuse osutamisega seotud Teostaja kulusid, olenemata kulude tekkimise ajast. Lisaks Tasule võib Teostaja nõuda üksnes nende dokumentaalselt tõestatud kulude hüvitamist, milles Pooled on eelnevalt kirjalikult kokku leppinud.

## Kui Teostaja on Lepingust tulenevad kohustused kohaselt täitnud, kuid Tellija ütleb Lepingu erakorraliselt üles enne Teenuste osutamise lõpuleviimist, on Teostaja õigustatud nõudma Tasu ülesütlemise hetkeks osutatud ja Tellijale Lepingu kohaselt üleantud Teenuse eest, välja arvatud, kui üleantud Teenust ei saa iseseisvalt kasutada ilma osutamata jäänud Teenuse osaga.

# Vastutus

## Pooled vastutavad lepingus võetud kohustuste mittetäitmise või mittekohase täitmisega teisele poolele tekitatud kahju eest kahju tõendatud maksumuse ulatuses, kuid mitte enam kui lepingu punktides 5.1-5.3 nimetatud lepingu maksumus.

# Konfidentsiaalsus

* 1. Lepingu sisu ja täitmist puudutav informatsioon, samuti Lepingu alusel Poolte vahel edastatud informatsioon on konfidentsiaalne ega kuulu Poolte poolt kolmandatele isikutele avaldamisele, välja arvatud punktis 3.2 (iii) nimetatud juhul.
  2. Pool kohustub hoidma teise Poole äri- ja tootmissaladusi. Poolel on keelatud avalikustada teise Poole äri- ja tootmissaladusi, anda neid üle kolmandatele isikutele või kasutada neid muul viisil kas otseselt või kaudselt enda huvides. Poole äri- ja tootmissaladusena käsitletakse informatsiooni lepingute sisu kohta, teostatud, ettevalmistatud ning kavandatud äriprojektide kohta, kõiki klientidega seotud andmeid, dokumente, lepinguid, raamatupidamisandmeid, majandusnäitajaid, arveid, elektroonilisi dokumente ja andmeid, töötajaid puudutavat informatsiooni ja tehingute tingimusi ja muid andmeid, mis on Poole poolt märgitud ärisaladuseks või konfidentsiaalseks.
  3. Lepingu punktides 7.1 ja 7.2 sätestatud konfidentsiaalsuskohustused kehtivad nii Lepingu kehtivuse ajal kui ka 3 (kolme) aasta jooksul peale Lepingu lõppemist.
  4. Informatsiooni avaldamisel otseselt Eesti Vabariigi õigusaktidest tulenevatel juhtudel on Pool kohustatud sellest eelnevalt teist Poolt informeerima.
  5. Lepingu punktides 7.1 ja 7.2 sätestatud konfidentsiaalsuse nõue ei laiene informatsiooni avaldamisele Poolte seaduslikele esindajatele, juhtorganite liikmetele, Poolte audiitoritele, advokaatidele ja krediidi- ning finantseerimisasutustele tingimusel, et ka nemad täidavad konfidentsiaalsuskohustust.
  6. Lepingu punktides 7.1. kuni 7.3. sätestatud konfidentsiaalsusnõue laieneb kõikidele Poole töötajatele ja muudele isikutele, keda Pool kasutab Lepingust tulenevate kohustuste täitmisel. Pool kohustub tagama, et eelnimetatud isikud täidavad kohaselt Lepingus sätestatud konfidentsiaalsusnõudeid.
  7. Juhul, kui Poole töötaja(d) ja/või muu(d) isik(ud), keda Pool kasutab Lepingust tulenevate kohustuste täitmisel, ei täida kohaselt Lepingu punktides 7.1. kuni 7.3. sätestatud konfidentsiaalsuse nõudeid, loetakse seda Poolt Lepingu rikkujaks. Lepingut rikkunud Pool kohustub teise Poole nõudmisel nimetatud juhul hüvitama Lepingu rikkumisega kaasnenud kahjud.

# Lepingu muutmine

## Lepingut võib muuta ainult Pooltevahelise kirjaliku kokkuleppega.

# Vaidluste lahendamine

* 1. Lepingust tulenevad või sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada Poolte läbirääkimiste teel, on Pooltel õigus pöörduda vaidluse lahendamiseks maakohtusse vastavalt Eesti Vabariigis kehtivatele õigusaktidele.

# Teated

## Lepingu kohaselt Pooltele edastatavad teated peavad olema kirjalikus vormis.

## Teated loetakse nõuetekohaselt esitatuks või teatavaks tehtuks, kui need on edastatud Lepingu kontaktisikutele või tema puudumisel asendajale e-posti teel ning teate adressaat on e-postiga kinnitanud teate kättesaamist või teate saatmisest on möödunud 5 (viis) tööpäeva, sõltuvalt sellest kumb sündmus saabub varem.

## Lepingujärgne Tellija kontaktisik on:

### nimi: Ave Metsla

### e-post: ave.metsla@rmk.ee

### telefon: +372 5236585

### isikukood: 47411235217

## Lepingujärgne Teostaja kontaktisik on:

### nimi: Rünno Reinu

### e-post: runno@secteam.ee

### telefon: +372 5205558

### isikukood: 38201316015

# Lepingu kehtivus

## Leping jõustub selle allakirjutamisel.

## Leping kehtib Poolte poolt kõigi oma kohustuste täitmiseni, eelkõige kuni Teenuse osutamise lõpule viimiseni Teostaja poolt ja Tasu maksmiseni Tellija poolt, väljaarvatud peatükk 7, mille kehtivusaeg on sätestatud punktis 7.3, kuid mitte kauem kui kuus kuud alates lepingu sõlmimisest või kuni lepingu punktis 5.1 nimetatud maksimaalse maksumuse täitumiseni (kohaldub esimene täituv tingimus).

## 

## Poole Lepingust tulenevad õigused ja kohustused lähevad üle ja on siduvad Poole õigusjärglasele.

# Lõppsätted

## Leping on koostatud ja alla kirjutatud digitaalselt.

**Tellija: Teostaja:**

*/allkirjastatud digitaalselt/ /allkirjastatud digitaalselt/*

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Jaanus Suvi Rünno Reinu

Juhataja Juhatuse liige